Ρίτα Μπούμη - Παπά

Η Ρίτα Μπούμη - Παπά (και Παππά, Σύρος, 1906- Αθήνα, 8 Σεπτεμβρίου 1984) ήταν Ελληνίδα ποιήτρια και μεταφράστρια. Ήταν σύζυγος του επίσης λογοτέχνη Νίκου Παπά. Έγραψε ποιήματα και πεζά, ενώ ασχολήθηκε και με την ταξιδιωτική λογοτεχνία. Διηύθυνε και το λογοτεχνικό περιοδικό Κυκλάδες.

 Βιογραφία 
Γεννήθηκε στη Σύρο και στα 20 της χρόνια εγκαταστάθηκε στις Συρακούσες στη Σικελία. Στη διάρκεια της παραμονής της στην Ιταλία σπούδασε Παιδαγωγικά και ειδικεύτηκε στη μοντεσοριανή μέθοδο. Συνεργάστηκε με πολλά περιοδικά και εργάστηκε σε αρκετές εφημερίδες, μεταξύ των οποίων και στην "Αυγή". Στη λογοτεχνία έκανε την πρώτη της εμφάνιση το 1929 με το ποίημα "Μικρέ μου Αλήτη..." που δημοσιεύτηκε στη Νέα Εστία. Μετέφρασε έργα πολλών ξένων συγγραφέων, όπως ο Σάμιουελ Μπέκετ και ο Βίκτορ Ουγκο.
Τα ποιήματά της μεταφράστηκαν και σε ξένες γλώσσες. Ήταν ταγμένη στο πλευρό της Αριστεράς, ενώ είχε λάβει και ενεργό μέρος στην Εθνική Αντίσταση, ιδιαίτερα με την ποίησή της.

 Βραβεία 
Α΄ Έπαινος της Ακαδημίας Αθηνών (1935)
Α’ Βραβείο Εθνικής Αντίστασης (1945)
Διεθνές Βραβείο Συρακουσών (1949)
 Βραβείο της Γυναικείας Λογοτεχνικής Συντροφιάς (1965) 
Τιμήθηκε επίσης από το Ρουμανικό κράτος και την Ακαδημία του Βουκουρεστίου. 

 Επιλεγμένα έργα 
 Ποιήματα 
Τα τραγούδια στην αγάπη. Αθήνα, Μαυρίδης, 1930.
 Οι σφυγμοί της σιγής μου · Ποιήματα Ρίτας Ν. Μπούμη. Αθήνα, 1935.
Το πάθος των Σειρήνων. 1938.
Αθήνα · Δεκέμβρης 1944. Αθήνα, Τα Νέα Βιβλία, 1945.
Καινούρια χλόη. Αθήνα, Μαυρίδης,1949.
Ριτόρνο ιν Ορτίτζια. 1949.
Ο παράνομος λύχνος · Μέρος πρώτο (1940-1945). Αθήνα, Το σπίτι του ποιητή, 1957.
Το ρόδο της Υπαπαντής. Αθήνα, Το σπίτι του ποιητή, 1960.
Λαμπρό Φθινόπωρο · Ποιήματα. Αθήνα, Το σπίτι του ποιητή, 1961.
Ανθοφορία στην έρημο · Ποιήματα. Αθήνα, Κέδρος, 1962.
Χίλια σκοτωμένα κορίτσια. Αθήνα, Το σπίτι του ποιητή, 1963.
Δεν υπάρχει άλλη δόξα. Βουκουρέστι, 1964.
Η σκληρή Αμαζόνα· Ποιήματα. Αθήνα, Μέλισσα, 1964.
Η μαγική φλογέρα · Ποιήματα. Αθήνα, Δωρικός, 1965.
Σκιούμα· Ποιήματα. Αθήνα, Δωρικός, 1965.
Φως ιλαρόν. Αθήνα, Δωρικός, 1966.
Το παραμύθι της μαγικής φλογέρας· Ζωγραφιές Σοφίας Φόρτωμα. Αθήνα, Σύγχρονη Εποχή, 1996.
Μόργκαν - Ιωάννης · Ο γυάλινος πρίγκηπας και οι μεταμορφώσεις του · Ποιητική σύνθεση (1967-1971). Αθήνα, Καρανάσης,1976.
Λαμπρό φθινόπωρο. Αθήνα, Καρανάσης, 1982.
Η σκληρή αμαζόνα. Αθήνα, Καρανάσης, 1982.

Πεζογραφία
 Όταν πεινούσαμε και πολεμούσαμε · Διηγήματα (1941-1945). Αθήνα, Τύμβη, 1975
 Η Χρυσώ. Αθήνα, Καρανάσης, 1984

 Μεταφράσεις 

Renzo Biasion, Στρατιά «σ' αγκαπώ», Μέλισσα, 1954.
 Μιχαήλ Σόλοχοφ, Ο ήρεμος Ντον, τόμος α', Γιαννούλης, 1956.
Carlo Levi, Ο Χριστός σταμάτησε στο Έμπολι, Μοχλός, 1957.
Mihai Eminescu, Ποιήματα, Μέλισσα, 1962.
Tudor Arghezi, Ποιήματα, Κέδρος, 1965.
Μιχαήλ Σόλοχοφ, Ο ήρεμος Ντον, τόμος β' (σε συνεργασία με τη Γιολάντα Πέγκλη), Δωρικός, 1965.
Ion Creangă, Ο άσπρος σκλάβος, Δωρικός, 1966.
Samuel Beckett, Μάρφυ, Δωρικός, 1970.
Elisaveta Bagryana, Ποιήματα, Γρηγόρης, 1973.
Lyubomir Levchev, Ημερολόγιο για κάψιμο: στίχοι, Δωδώνη, 1973
Nikola Vaptsarov, Ποιήματα, Καρανάσης, 1977.
Georgi Dzhagarov, Πουλιά στη θύελλα: ποιήματα, Π. Κοντοθανάσης, 1977.
Dimitar Metodiev, Η μεγάλη μετανάστευση: ποιήματα, Π. Κοντοθανάσης, 1977.
Pavel Matev, Πορεία στη γη μου, «Βουλγάρικο Βιβλίο», 1978.
Eduardo De Filippo, Φιλουμένα Μαρτουράνο, Δωδώνη, 1979.

 Ανθολογίες 

Παγκόσμια ανθολογία ποιήσεως (δύο τόμοι) (σε συνεργασία με το Νίκο Παπά), Γεώργιος Παπαδημητρίου, 1953.
Το βιβλίο των σοφών: γνωμικά, αποφθέγματα, ρητά, παροιμίες, Γλαύκος, 1970.
Ο μαύρος αδερφός: παγκόσμια ανθολογία νέγρικης ποίησης, Τύμφη, 1973.
Νέα παγκόσμια ποιητική ανθολογία (έξι τόμοι) (σε συνεργασία με το Νίκο Παπά), Διόσκουροι, 1976.

 Μελοποιήσεις 

Το ποίημά της Υπόγειο μελοποίησαν οι αδελφοί Κατσιμίχα στον δίσκο Ζεστά ποτά, το 1985.

Παραπομπές

 Πηγές 
 Βιογραφία και εργογραφία στο Εθνικό Κέντρο Βιβλίου
 Τέσσερα ποιήματα

Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Μέλη της Ακαδημίας Αθηνών
Κατηγορία:Έλληνες μεταφραστές
Κατηγορία:Βραβευθέντες Ακαδημίας Αθηνών
Κατηγορία:Βραβευμένοι με Κρατικά Βραβεία Λογοτεχνίας